Source: https://www.zakonypreludi.sk/zz/1988-118
Timestamp: 2020-01-18 18:00:50+00:00

Document:
118/1988 Zb. Nariadenie vlády Československej socialistickej republiky o mimoriadnom poskytovaní starobného dôcho... | Aktuálne znenie
Nariadenie vlády č. 118/1988 Zb.Nariadenie vlády Československej socialistickej republiky o mimoriadnom poskytovaní starobného dôchodku
(v znení č. 116/1989 Zb., 306/1991 Zb., 578/1991 Zb., 235/1992 Zb.)
Platnosť od 30.06.1988 do31.12.1999
Účinnosť od 01.06.1992 do31.12.1999
Aktuálne znenie 01.06.1992 - 31.12.1999
z 30.júna 1988
o mimoriadnom poskytovaní starobného dôchodku
Vláda Československej socialistickej republiky nariaďuje podľa § 176 písm. c) zákona č. 100/1988 Zb. o sociálnom zabezpečení:
Toto nariadenie upravuje podmienky mimoriadneho poskytovania starobného dôchodku občanom, ktorí boli za účinnosti tohto nariadenia uvoľnení z doterajšieho zamestnania z dôvodov uvedených v § 46 ods. 1 písm. a) až c) Zákonníka práce.
(1) Občan uvedený v § 1 má odo dňa nasledujúceho po dni uvoľnenia nárok na starobný dôchodok, ak
a) bol zamestnaný najmenej 25 rokov,
b) do dovŕšenia veku potrebného pre nárok na starobný dôchodok podľa zákona o sociálnom zabezpečení mu chýbajú ku dňu uvoľnenia najviac dva roky a
c) príslušný štátny orgán mu nemôže zabezpečiť vhodné zamestnanie.2)
(3) Pre výšku starobného dôchodku a pre nárok na starobný dôchodok sa pripočíta k dobe zamestnania aj doba odo dňa nasledujúceho po dni uvoľnenia do dňa dovŕšenia veku potrebného pre nárok na starobný dôchodok podľa zákona o sociálnom zabezpečení.
Požívateľovi starobného dôchodku priznaného podľa § 2 sa do dovŕšenia veku potrebného pre nárok na starobný dôchodok podľa zákona o sociálnom zabezpečení starobný dôchodok pri ďalšom zamestnaní nezvyšuje.
(1) Žiadosť o starobný dôchodok musí byť doložená potvrdením príslušného štátneho orgánu o tom, že občanovi nemôže zabezpečiť zamestnanie uvedené v § 2 ods. 1 písm. c) a ak sa tomu občanovi poskytovalo hmotné zabezpečenie uchádzačov o zamestnanie, aj o tom, ktorým dňom zanikol nárok na hmotné zabezpečenie.
(2) Starobný dôchodok priznaný podľa § 2 sa nevypláca po dobu, po ktorú sa občanovi poskytovalo hmotné zabezpečenie uchádzačov o zamestnanie.
1) § 14 a nasl. vyhlášky Federálneho ministerstva práce a sociálnych vecí č. 128/1975 Zb., ktorou sa vykonáva zákon o sociálnom zabezpečení, v znení neskorších predpisov.
2) § 1 ods. 2 zákona č. 1/1991 Zb. o zamestnanosti.

References: § 176
 § 46
 § 1
 § 2
 § 2
 § 2
 § 14
 § 1